Անդի Դելոր

**Անդի Դելոր** (, , ), ալժիրցի և ֆրանսիացի ֆուտբոլիստ, կատարյան «Ումմ-Սալալ» ակումբի և Ալժիրի ազգային հավաքականի կենտրոնական հարձակվող։ Նա վարձավճարով խաղում էր «Մոնպելյեում»։

## Ակումբային կարիերա

Դելորը «Սետ» և «Այաչո» ակումբների սան է։ Ակադեմիան ավարտելուց հետո նա մեկ մրցաշրջան խաղացել է պահեստային թիմում, որից հետո պայմանագիր է կնքել «Նիմի» հետ։ 2009 թվականի օգոստոսի 30-ին «Մետցի» դեմ խաղում Անդին իր նորամուտը նշեց Լիգա 2-ում։ Մրցաշրջանի ընդամենը երեք խաղում մասնակցելուց հետո Դելորը վերադարձել է «Այաչո»։ 2010 թվականի օգոստոսի 6-ին նա իր նորամուտը նշել է թիմի կազմում՝ իր նախկին ակումբի՝ Նիմի դեմ խաղում։ Դեկտեմբերի 17-ին, «Անժեի» դեմ խաղում, Անդին խփել է իր առաջին գոլը «Այաչոյի» կազմում։ Մրցաշրջանի վերջում Դելորը օգնել է ակումբին հասնել էլիտար դիվիզիոն։ 2011 թվականի օգոստոսի 6-ին, «Թուլուզի» դեմ խաղում, նա նշել է իր նորամուտը Լիգա 1-ում։ 2012 թվականի սկզբին Դելորտը վարձավճարով տեղափոխվեl 1 «Մեց»՝ խաղային պրակտիկա ձեռք բերելու համար։ Նա իր նոր թիմի կազմում իր նորամուտը նշել է փետրվարի 20-ին՝ «Նանտի» դեմ խաղում։ Մարտի 30-ին, «Բուլոնի» դեմ խաղում, Անդին խփել է իր առաջին գոլը «Մեց»-ի կազմում։ Ամռանը նա վերադարձել է «Այաչո», որտեղ հերթով խաղացել է պահեստային թիմում և հիմնական կազմում։

2013 թվականի ամռանը Դելորը տեղափոխվել է «Տուր»։ Օգոստոսի 2-ին, «Կլերմոնի» դեմ խաղում, նա նշել է իր նորամուտը իր նոր թիմի կազմում։ Օգոստոսի 9-ին, «Նիորի» դեմ խաղում, Անդին խփել է իր առաջին գոլը «Տուր»-ի կազմում։ 2014 թվականի մայիսի 16-ին նա հեթ-տրիկ է կատարել «Կլերմոնի» դեմ խաղում։ Մրցաշրջանի ավարտին Դելորտը դարձել է Լիգա 2-ի լավագույն ռմբարկուն։

2014 թվականի ամռանը Անդին տեղափոխվել է անգլիական «Ուիգան Ատլետիկ» ակումբ։ Տրանսֆերի արժեքը կազմել է 4 միլիոն եվրո։ Սեպտեմբերի 13-ին, «Բլաքբըրն Ռովերսի» դեմ խաղում, նա նշել է իր նորամուտը առաջնությունում։ 2015 թվականի սկզբին Դելորը վարձավճարով վերադարձել է «Տուր»։ Ամռանը նա տեղափոխվել է «Կան»։ Օգոստոսի 8-ին, «Օլիմպիկ Մարսելի» դեմ խաղում, Անդին նշել է իր նորամուտը իր նոր թիմի կազմում։ Նույն խաղում նա խփել է իր առաջին գոլը «Կանի» կազմում։

2016 թվականի ամռանը Դելորը տեղափոխվել է մեքսիկական ՈւԱՆԼ Տիգրես՝ դառնալով երկրորդ ֆրանսիացին Անդրե-Պիեռ Ժինյակից հետո «վագրերի» կազմում։ Անդին ստորագրեl 1 չորս տարվա պայմանագիր։ Տրանսֆերի արժեքը կազմեl 1 8 միլիոն եվրո: «Մոնարկաս Մորելիայի» դեմ խաղում նա իր նորամուտը նշել է Մեքսիկայի Պրիմերայում՝ երկրորդ խաղակեսում փոխարինելով Իսմայել Սոսային։ Հոկտեմբերի 19-ին, ԿՈՆԿԱԿԱՖ-ի Չեմպիոնների լիգայի՝ կոստառիկացի Էրեդիանոյի դեմ խաղում, Դելորը խփել է իր առաջին գոլը «վագրերի» կազմում։ Նույն թվականին Անդին օգնել է ակումբին հաղթել առաջնությունը։

2017 թվականի սկզբին Դելորը վերադարձել է հայրենիք՝ պայմանագիր կնքելով «Թուլուզի» հետ։ Տրանսֆերի արժեքը կազմել է 6 միլիոն եվրո։ Փետրվարի 5-ին «Անժեի» դեմ խաղում նա նորամուտը նշել է իր նոր թիմի կազմում։ Նույն խաղում Անդին խփել է իր առաջին գոլը «Թուլուզի» կազմում։ 2018 թվականի ամռանը Դելորը վարձավճարով միացել է «Մոնպելյեին» մինչև 2018/2019 մրցաշրջանի ավարտը՝ տրանսֆերը գնելու հնարավորությամբ։ Օգոստոսի 11-ին, Դիժոնի դեմ խաղում, նա նշել է նորամուտը իր նոր թիմի կազմում։ Սեպտեմբերի 26-ին, «Կանի» դեմ խաղում, Անդին խփել է իր առաջին գոլը «Մոնպելյեի» կազմում։ Իր դեբյուտային մրցաշրջանում նա խփել է 14 գոլ և դարձել թիմի լավագույն ռմբարկուն։ 2019 թվականի ամռան սկզբին «Մոնպելյեն» 4 միլիոն եվրոյով գնել է Դելորի պայմանագիրը «Թուլուզ»-ից։ Խաղացողը կնքել է 4 տարվա պայմանագիր։

2021 թվականի ամռանը Դելորը տեղափոխվել է «Նից»՝ կնքելով 4 տարվա պայմանագիր։ Տրանսֆերի արժեքը կազմել է 10 միլիոն եվրո։ Նա իր նոր թիմի կազմում նորամուտը նշել է «Նանտի» դեմ խաղում։ Սեպտեմբերի 19-ին՝ «Մոնակոյի» դեմ խաղում, Անդին խփել է իր առաջին գոլը «Նիցի» կազմում։ 2022 թվականի մայիսի 21-ին նա կատարել է հեթ-տրիկ  Ռեյմսի դեմ խաղում։ Մրցաշրջանի ավարտին Անդին խփել է 16 գոլ և դարձել է ակումբի լավագույն ռմբարկուն։ 2023 թվականի սկզբին Դելորը վարձավճարով տեղափոխվել է «Նանտ»։ Փետրվարի 1-ին, «Օլիմպիկ Մարսելի» դեմ խաղում, նա նշել է իր նորամուտը նոր թիմի կազմում։

2023 թվականի հուլիսի 8-ին Դելորը երկամյա պայմանագիր է կնքել Կատարի «Ումմ Սալալ» ակումբի հետ։ Տրանսֆերի արժեքը կազմել է 2.5 միլիոն եվրո։

## Կարիերան հավաքականում
Դելորը 2009 թվականին խաղացել է Ֆրանսիայի լողափնյա ֆուտբոլի հավաքականում, որի մարզիչն էր Էրիկ Կանտոնան։ Սետում անցկացվող սիրողական մրցաշարի ժամանակ նրան նկատել է Լորան Կաստրոն և խնդրել նրան խաղալ 2009 թվականի Աշխարհի առաջնության որակավորման փուլում, որտեղ Դելորը որակավորման փուլում խփել է հինգ գոլ։

2011 թվականին Դելորը հրավիրվել է Ֆրանսիայի մինչև 21 տարեկանների հավաքական՝ մայիսի 17-ին ԱՄՆ-ի դեմ խաղին մասնակցելու համար։ Այնուհետև նա հրավիրվել է հունիսին կայանալիք Տուլոնի մրցաշարին, սակայն վնասվածքի պատճառով չի կարողացել միանալ հավաքականին։

2019 թվականի ապրիլին ֆուտբոլիստը ցանկություն է հայտնել խաղալ Ալժիրի հավաքականում, քանի որ ֆուտբոլիստի մայրը ալժիրցի էր։ Հունիսի 16-ին Մալիի ազգային հավաքականի դեմ ընկերական խաղում Դելորը նշել է իր նորամուտը Ալժիրի հավաքականի կազմում։ Նույն խաղում Անդին խփել է իր առաջին գոլը ազգային հավաքականի կազմում։ Նույն թվականին Դելորը մասնակցել է Եգիպտոսում կայացած Աֆրիկայի գավաթի խաղարկությանը։ Մրցաշարում նա մասնակցել է Քենիայի, Տանզանիայի, Նիգերիայի, Կոտ դ'Իվուարի, Գվինեայի և Սենեգալի ազգային հավաքականների դեմ խաղերին։

### Գոլեր Ալժիրի հավաքականի կազմում

#### Ալժիրի հավաքականի բոլոր խաղերը

## Ձեռքբերումներ
**Թիմային**

 **ՈւԱՆԼ Տիգրես**
* Մեքսիկայի ֆուտբոլի առաջնություն` Ապերտուրա 2016

**Անհատական**

* Լիգա 2-ի լավագույն ռմբարկու (24 գոլ)` 2013/2014

## Ծանոթագրություններ

## Արտաքին հղումներ
* Պրոֆիլ«Նից» ՖԱ-ի պաշտոնական կայքում

 
Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:ՈՒԱՆԼ Տիգրեսի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Տուրի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ